Slovenia

Slovenia (; Slovene: Slovenija) est civitas in Europa Media. Habet incolas 2 070 500, plerique quorum Slovene loquuntur.

Slovenia in commissura Alpium, Maris Mediterranei, Planitiei Pannonicae et Dinaridium sita est et aream 20271 chiliometrorum quadratorum tegit. Caput Sloveniae est Labacum, quod cives circiter 300 000 habet.

Slovenia anno 1991 constituta est, cum de Iugoslavia decessit et civitas sui iuris facta est. Cives creant praesidentem rei publicae, qui princeps civitatis est, et legatos ad comitium rei publicae, qui leges constituunt. Anno 2004, in Unionem Europaeam accepta est.

 Historia 

 Praehistoria 
Aetate ferrea terram hodie Slovenicam Illyrici et Celtae incolebant.

 Imperium Romanum 
Regio Sloveniae in saeculum 1 a.C.n. a Romanis capta est. Pars Hesperia usque Atrans Italiae tributa erat. Regio nunc Styria appellata inerat Norico, iam prius regno, Claudio vero imperatore provinciae Romanae. Provincia Pannonia continebat regiones hodiernas Carniolam Inferiorem et Transmuraniam.

Oppidum Romanum maximum hodiernae Sloveniae Poetovio erat, ubi scriptor Victorinus Petavionensis episcopatu functus est.

 Aevum medium 
Circiter 550 inierunt terram Slovenicam Slavi sermonem linguae Slovenae antecedentem loquentes. Duae civitates constitutae sunt: Carniola et Carantania, quae sedem in Austrica parte Carinthiae hodiernae habebat. Carantania certo, Carniola fortasse se foederi gentium Samonis adiunxerunt.

 Aevum modernum 
Post Tito anno 1980 mortuum populi Iugoslaviae discrepere coeperant. Die 23 Decembris 1990 libertas Sloveniae plebiscito probata est 95 centesimis civium accedentibus.

 Geographia politica
 Urbes 
Urbes principes Sloveniae undecimae sunt. 
 Labacum caput est, quod oppidum Romani appellaverunt Aemonam (vel Emonam) (Slovenice: Ljubljana)
 Caput Histriae vel Iustinopolis (Slovenice: Koper),
 Carnioburgum vel Carnium (Slovenice: Kranj),
 Celeia (Slovenice: Celje),
 Colatio (; Slovenice: Slovenj Gradec),
 Goritia Nova (Slovenice: Nova Gorica),
 Belmura (Slovenice: Murska Sobota),
 Marburgum (Slovenia) (Slovenice: Maribor),
 Nova Urbs et Novo Mesto (Slovenice: Novo mesto)
 Poetovium (Slovenice: Ptuj),
 Veleniae (Slovenice: Velenje).

 Municipia Altera 
 Arae Postumae
 Atrans (Atrantis)(Slovenice: Trojane)
 Castra ad Fluvium Frigidum (Slovenice: Ajdovščina; Italiane: Aidussina; Theodisce: Haidenschaft),
 Longaticum (Slovenice: Logatec)
 Lithopolis seu Civitas Stain (Slovenice: Kamnik)
 Praetorium Latobicorum (Slovenice: Trebnje)
 Recta in Carinthia (Slovenice: Ravne na Koroškem)
 Dravoburgum (Slovenice: Dravograd)

Vide: Municipia Sloveniae

 Provinciae historicae 
Slovenia omnia divisa in septem provincias (Slovenice Pokrajine). Hae provinciae non divisiones administrativae sed unae historicae sunt.

 Litorale (Primorska),
 Carniola:
 Carniola Superior (Gorenjska),
 Carniola Interior (Notranjska),
 Carniola Inferior (Dolenjska),
 Carinthia (Koroška),
 Styria (Štajerska),
 Transmurania (Prekmurje).

 Geographicae regiones 
 Histria (Slovenice: Istra; Croatice: Istra; Italiane: Istria; Theodisce: Istrien),
 Carstum vel Carsia (Slovenice: Kras; Italiane: Carso; Theodisce: Karst)
 Carniola,
 Styria.

 Regiones statisticae 
Slovenia omnia divisa in duodecim Regiones statisticas (Slovenice Statistične regije). Hae regiones non divisiones administrativae sed unae statisticae sunt.

 Carniola Superior (Gorenjska),
 Goritiana (Goriška),
 Carinthia (Koroška),
 Carniola Interior-Carstum (Notranjsko - kraška),
 Murania (Pomurska),
 Slovenia Media (Osrednjeslovenska),
 Slovenia Austro-Orientalis (Jugovzhodna Slovenija),
 Sovuina (Savinjska)
 Savania Media (Zasavska)
 Transavania Inferior (Spodnjeposavska),
 Transdravania (Podravska),
 Carstica Litoranea (Obalno - kraška).

 Geographia physica
 Flumina 
 Aesontius vel Sontius (Slovenice: Soča; Italiane: Isonzo),
 Aquilis et Argaon (gen. Argaonis) flumen (Slovenice: Dragonja, Italiane: Dragogna, Croatice: Dragonja),
 Colapis (sl.: Kolpa),
 Corcora (sl. Krka),
 Dravus (Drava),
 Frigidus seu Vipaccus (Slovenice: Vipava; Italiane: Vipacco; Theodisce: Wippach),
 Hydria (alia nomina: Idria) (Slovenice: Idrijca; Italiane: Idria; Theodisce: Fetschenbach),
 Murus (Mura),
 Piucha (Slovenice: Pivka; Italiane: Piuca; Theodisce: Poik)
 Savus (Sava),
 Sovuina (alia nomina: Souina, Souna) (Slovenice: Savinja; Theodisce: Sann)
 Timavus (Italiane: Timavo; Slovenice: Timava; Theodisce: Recca Fluss).

 Montes 
 Alpes Iuliae (Slovenice: Triglav, Italiane: Monte Tricorno, 2864 m)
 Alpes Tauriscae (sl.: Karavanke, 2558 m)
 Mons Albius (Slovenice: Snežnik, Italiane: Monte Nevoso, 1796 m) 
 Mons Abantes (sl.: Trnovski Gozd, 1496 m)
 Mons Carusadius (sl.: Čičarija, 1272 m)
 Mons Ochra (sl.: Nanos'', 1313 m)
 Mons Seunus (sl.: Pohorje, 1543 m)

 Lacus 
 Lacus Bledensis
 Lacus Circoviensis
 Lacus Poetoviensis

 Notae 

 Iacobus Gallus
 Rudolphus Maister
 Municipia Sloveniae
 Municipia urbana Sloveniae
 Franciscus Prešeren
 Provinciae historicae Sloveniae
 Regiones statisticae Sloveniae
 Urbes Sloveniae
 Georgius Vega

 Nexus externi 

 Slovenia.si. Your gateway to information on Slovenia.
 Government of the Republic of Slovenia
 Slovenia
 Montes - Slovenia

Categoria:Civitates sociae Unionis Europaeae
Categoria:Civitates sui iuris
Categoria:Condita 1991
Categoria:Europa Media
!